Hoor die blye eng’lelied - www.bybelkennis.co.za
by Mitch Kalp · 20/12/2013
The old Adam must literally be drowned anew every day. – Emil Brunner
Hierdie bekende Kerslied is deur Charles Wesley geskryf. Ons kry dit reeds in 1739 opgeneem in ‘n versameling van liedere. Wesley wou gehad het dat hierdie lied met swaar, somber musiek gesing word. Wesley se medewerker, vriend en teologiese nemesis het die lied in die hande gekry en van die lirieke verander.
‘n Honderd jaar later skryf Felix Menselssohn ‘n cantata om Johann Gutenberg se uitvinding van die drukpers te vier. Die Engelse musikus, William H. Cummings, neem die cantata en pas dit by die lierieke van Wesley en Whitefield aan. Dit is die die gewilde vorm van die lied wat ons vandag liefhet en hoor.
Ons kan diep teologies nadink oor die lirieke. Feitlik elke veld van sistematiese teologie word in die lied gedek. Die eerste vers herinner ons aan die opgewonde deelname van die engele toe hulle sien God en sondaars word versoen. Ons vergeet soms dat God nie ‘n engel geword het om gevalle engele te red nie – Hy het mens geword om mense te verlos. Die engele sing van hierdie versoening wat begin is met die aankoms van Jesus. Dit is net die eerste vers.
Hierdie is ‘n lied wat die vermoë het om ons deur die diep teologiese aspekte van Kersfees te neem. Daarom: lees stadig deur die verse; dink diep na oor wat elke vers vir jou van die diepte van Kersfees sê.
Hierdie is die bewoording van die ou Halleluja-boek waarmee ek grootgeword het:
1. HOOR DIE BLYE ENG’LELIED,
AAN DIE KONINGSEUN GEBIED:
VREDE OPAARD, AAN GOD DIE EER!
“GOD DAAL TOT DIE SONDAAR NEER!”
WIL MET ELKE HEMELING
OOK AAN GOD U LOFLIED BRING;
VOEG BY ENG’LEKOOR U STEM:
GOD VERSKYN IN BETHLEHEM!
HOOR DIE SKONE ENG’LELIED
AAN DIE KONINGSEUN GEBIED
2. CHRISTUS, DAAR OMHOOG VEREER-
CHRISTUS, EWIG GOD EN HEER-
UIT REINE SKOOT GESPRUIT.
IN DIE VLEES SY NEEDRIG’ LOT-
VLEESGEWORDE WOORD VAN GOD!
MENS, MET MENSE SAAMGETEL,
JESUS, ONS IMMANUEL!
3. HY,DIE HEMELVORS VAN VREE,
DEEL GEREGTIGHEID ONS MEE,
LIG EN LEWE IN ELK’LAND,
EN GENESING DEUR SY HAND.
DIEP HET HY HIER NEERGEDAAL
OM ONS UIT DIE DOOD TE HAAL;
DEUR SY KOMS WORD ADAMSKIND
EWIG WEER MET GOD VERBIND.
Definisie van die krag van God – Francois Malan
Laaste 7 Dae: 4,553
Laaste 30 Dae: 26,296
Laaste 365 Dae: 274,778